BASES E CONVOCATORIA 2014 DAS AXUDAS PARA DESENVOLVEMENTO DE ACTIVIDADES COMERCIAIS NA ZONA ALTA DO CASCO VELLO
ADMINISTRACIÓN LOCAL — Municipal — Consorcio Cascovello de Vigo (Subvencións, 17/09/2015)

O Consorcio do Casco Vello de Vigo, segundo se indica no seus estatutos, é unha Entidade Local de Dereito Público de carácter asociativo, dotada de personalidade xurídica independente da dos seus membros, patrimonio propio, administración autónoma e tan ampla capacidade xurídica de dereito público e de dereito privado como requira a realización dos seus fins que ten por obxecto articular a cooperación económica, técnica e administrativa entre as Administracións consorciadas a propósito de exercer de forma conxunta e coordinada os fins que lle son propios en orde a levar a cabo, de acordo coas previsións do Plan Especial de Protección e Reforma Interior (PEPRI) do Casco Vello de Vigo, unha serie de actuacións e intervencións que contribúan ó proceso de recuperación da súa “Área de Rehabilitación Integrada” (ARI), mediante a adquisición de terreos, ou mediante a adquisición de construcións para a súa posterior rehabilitación. Unha das formas de acadar este obxectivo e a aprobación dun programa encamiñado a axudar á iniciativa privada para facilitar o desenvolvemento de actividades comerciais na area na que ven dende hai anos realizando o maior esforzo inversor. O fomento das actividades comerciais na zona alta do Casco Vello e a dinamización social do Casco Vello que resulta do desenvolvemento de ditas actividades pode encadrarse entre as actuacións e intervencións a realizar polo CCVV para contribuír ao proceso proceso de recuperación da súa Área de Rehabilitación Integrada, previstas no artigo 4 dos seus estatutos. Por outra banda a consolidación da actividade comercial nesta zona contribúe a dar un maior valor aos inmobles promovidos polo CCVV. A determinación dos beneficiarios das subvencións esta relacionada co feito de que os primeiros adxudicatarios de contratos de arrendamento de locais comerciais promovidos polo CCVV, tiveron que facer fronte a un contorno social e a realización dunhas obras nos inmobles que os posteriores adxudicatarios non tiveron afrontar. Ditas circunstancias supuxeron unhas desvantaxes económicas que con estas subvencións se pretende superar. De acordo co establecido no artigo 19,2 da Lei 9/2007, do 13 de xuño, de subvencións de Galicia, as bases prevén o procedemento de concorrencia non competitiva, de modo que as solicitudes de subvención serán atendidas respectando a súa orde de entrada e sen comparación con outras solicitudes, ata o esgotamento do crédito dispoñible. A elección deste procedemento de concesión de axudas vén xustificado pola propia natureza destas e a súa concesión vén determinada polo cumprimento por parte dos comerciantes dos requisitos establecidos na propia orde. Por outra banda a tramitación non competitiva redundará nunha axilización do procedemento de outorgamento das subvencións. Son persoas beneficiarias das axudas outorgadas con cargo a este programa as persoas físicas ou xurídicas que titulares dun contrato de arrendamento adxudicado polo CCVV mediante algún dos procedementos de licitación de locais comerciais antes do 1 de maio de 2013. A xerencia do do CCVV será o órgano competente para a instrución do procedemento de concesión da subvención, así como para realizar a proposta de resolución á presidencia quen ditará a resolución que corresponda. As resolucións ditadas ao abeiro da correspondente orde de convocatoria poñerán fin á vía administrativa e contra elas poderán interpoñerse os seguintes recursos, sen prexuízo de que os interesados poidan exercer calquera outro que consideren procedente: Son obrigas do beneficiario: Os beneficiarios deberán dar a adecuada publicidade do carácter público do financiamento en todas as actuacións que deriven da execución do proxecto, en cumprimento do artigo 15.3º da Lei 9/2007, de subvencións de Galicia. Enténdese que un beneficiario subcontrata cando concerta con terceiros a execución total ou parcial da actividade que constitúa o obxecto da subvención. Queda fóra deste concepto a contratación daqueles gastos en que teña que incorrer o beneficiario para a realización por si mesmo da actividade subvencionada. Será de aplicación o disposto nos artigos 27 da Lei 9/2007 e 43 do Decreto 11/2009, do 8 de xaneiro, polo que se aproba o regulamento da Lei 9/2007. Faise especial indicación de que as persoas ou entidades subcontratadas non poderán estar vinculadas coa entidade solicitante salvo que concorran as seguintes circunstancias: 1ª. Que a contratación se realice de acordo coas condicións normais de mercado.2ª. Que se solicite e conceda a súa previa autorización (a solicitude de autorización e a súa xustificación presentaranse xunto coa solicitude de subvención). 1 O pagamento da subvención quedará condicionada á presentación ata o 30 de setembro de 2015, do orixinal ou copia compulsada da seguinte documentación: 2 Os órganos competentes do CCVV poderán solicitar as aclaracións ou informes relativos á xustificación do investimento que consideren convenientes. Así mesmo, estará sometida ás actuacións de comprobación previstas na lexislación do Tribunal de Contas e do Consello de Contas, así como, de ser o caso, ás dos servizos financeiros da Comisión Europea e do Tribunal de Contas Europeo. No prazo máximo de tres meses, contados desde a data de resolución da concesión, publicarase no Boletín Oficial da Provincia a relación das subvencións concedidas con indicación da norma reguladora, beneficiario, crédito orzamentario, contía e finalidade da subvención. Non obstante o anterior, cando os importes das subvencións concedidas, individualmente consideradas, sexan de contía inferior a 3.000 euros, non será necesaria a publicación no Boletín Oficial da Provincia, e será substituída pola publicación das subvencións concedidas na páxina web do CCVV Para todo o non previsto nestas bases se aplicará o previsto na Lei 9/2007, do 13 de xuño, de subvencións de Galicia; no regulamento desta lei, aprobado polo Decreto 11/2009, do 8 de xaneiro; na Ley 38/2003, de 17 de novembro, Xeral de Subvencións e na Lei 30/1992, do 26 de novembro, de réxime xurídico das administracións públicas e do procedemento administrativo común. Vigo, a 30 de xuño de 2015.—O Xerente, Alfonso M. Samuel Joseph Rossi Fletes.